Theraflu po užití Paralen500
O 12ej som užila tabletku Paralen500. Teplota opäť nastúpila, môžem namiesto Paralenu začať užívať Theraflu? Po akej dobe? Ďakujem
Dobrý deň,
ďakujeme za Vašu otázku.
Lieky s obsahom paracetamolu je možné podávať s odstupom 6 hodín. Pri výskyte horúčky nad 38 °C je u dospelých s váhou nad 60 kg odporúčaná jednotlivá dávka paracetamolu 1000 mg (čo odpovedá 2 tabletám Paralenu) . Preto je potrebné brať do úvahy obsah paracetamolu v lieku Theraflu. Liek
Theraflu prechladnutie a chrípka
obsahuje v jednej dávke 325 mg paracetamolu, čo nemusí byť dostatočné na zníženie horúčky u dospelých. Vhodnejšou voľbou je v takomto prípade podávať miesto lieku Theraflu samotný Paralen a prípadné upchatie dutín liečiť lokálnymi liekmi do nosa vo forme kvapiek alebo spreja. Alternatívnou možnosťou je (ak máte váhu nad 60 kg) pridať pri horúčke k lieku Theraflu 1 tabletu Paralenu. V príapde, že máte dostupný liek
Theraflu FORTE chrípka a kašeľ
, v jednej dávke obsahuje 1000 mg paracetamolu. Pri jeho užívaní už ďalšie pridávanie lieku Paraleni nie je vhodné. Je však potrebné dať pozor na maximálnu dennú dávku paracetamolu, ktorá nesmie u dospelého presiahnúť 4000 mg (4g ) paracetamolu za deň.
Prajem skoré uzdravenie.
S pozdravom
PharmDr. Veronika Kiabová